《茶》
宋代·厉文翁

海滨鱼盐胜耕稼，尝呼父老采丁宁。
江乡鱼茗尤逐末，为分利害别重轻。
拔茶种桑何苦口，崇阳因得良吏名。

作者简介：厉文翁，字圣锡，号小山，婺州（今浙江金华）人。理宗淳祐十二年（一二五二）以太府少卿兼知临安府。宝祐元年（一二五三）知绍兴府。二年，改知庆元府。开庆元年（一二五九）再知绍兴府、临安府。景定元年（一二六○）为两浙制置使。二年，除沿海制置使、知庆元府。度宗咸淳三年（一二六七）致仕。事见《咸淳临安志》卷四九。今录诗四首。